CELEX: 62010CN0032
Language: el
Date: 2010-01-20 00:00:00
Title: Υπόθεση C-32/10: Αίτηση για την έκδοση προδικαστικής αποφάσεως, την οποία υπέβαλε το Varhoven kasatsionen sad (Βουλγαρία) στις 20 Ιανουαρίου 2010 — Toni Semerdzhiev κατά ET Del Pi — Krasimira Mancheva

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/18
            
         Αίτηση για την έκδοση προδικαστικής αποφάσεως, την οποία υπέβαλε το Varhoven kasatsionen sad (Βουλγαρία) στις 20 Ιανουαρίου 2010 — Toni Semerdzhiev κατά ET «Del Pi — Krasimira Mancheva»
   (Υπόθεση C-32/10)
   2010/C 100/28
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven kasatsionen sad
   
      Διάδικοι στην υπόθεση της κύριας δίκης
   
   
               Αναιρεσείων
            
            
               :
            
            
               Toni Georgiev Semerdzhiev
            
         
               Αναιρεσίβλητες
            
            
               :
            
            
               ET «Del-Pi-Krasimira Mancheva»
               ZAD «Bulstrad»
            
         
      Προδικαστικά ερωτήματα
   
   
               1)
            
            
               Έχουν οι διατάξεις της οδηγίας 90/314/EOK εφαρμογή επί της συγκεκριμένης υπόθεσης [που αποτελεί το αντικείμενο της κύριας δίκης];
            
         
               2)
            
            
               Πώς πρέπει να ερμηνεύεται η φράση «άλλες τουριστικές υπηρεσίες» στο άρθρο 2, σημείο 1, στοιχείο γ', της οδηγίας 90/314/ΕΟΚ (1) και, ειδικότερα, εμπίπτει στη διάταξη αυτή η υποχρέωση του διοργανωτή να ασφαλίζει τον καταναλωτή;
               
                           —
                        
                        
                           Ποιους κινδύνους πρέπει να καλύπτει η σύμβαση ασφάλισης που συνάπτει ο διοργανωτής με την ασφαλιστική εταιρία υπέρ του καταναλωτή;
                        
                     
                           —
                        
                        
                           Τι είδους ασφάλιση πρέπει να προβλέπει η σύμβαση ασφάλισης που συνάπτει ο διοργανωτής με την ασφαλιστική εταιρία υπέρ του καταναλωτή, ομαδική ασφάλιση όλων όσων συμμετέχουν στο οργανωμένο ταξίδι ή ατομική ασφάλιση καθενός από τους συμμετέχοντες στο οργανωμένο ταξίδι;
                        
                     
         
               3)
            
            
               Έχει η υποχρέωση του διοργανωτή να ενημερώνει τον καταναλωτή πριν από την έναρξη του ταξιδιού για τη δυνατότητα σύναψης ασφαλιστικής σύμβασης που θα καλύπτει τα έξοδα επαναπατρισμού του σε περίπτωση ατυχήματος, υποχρέωση που προβλέπεται στο άρθρο 4, παράγραφος 1, στοιχείο β', περίπτωση iv, της οδηγίας 90/314/ΕΟΚ, την έννοια ότι περιλαμβάνει την υποχρέωση του διοργανωτή να συνάψει με τον καταναλωτή σύμβαση ατομικής ασφάλισης για την κάλυψη των εξόδων επαναπατρισμού του;
            
         
               4)
            
            
               Έχει ο διοργανωτής του ταξιδιού, κατά τις διατάξεις της οδηγίας 90/314/ΕΟΚ, την υποχρέωση να εγχειρίσει στον καταναλωτή, πριν από το ταξίδι, το πρωτότυπο πιστοποιητικό ασφάλισης;
            
         
               5)
            
            
               Πώς πρέπει να ερμηνεύεται η χρησιμοποιούμενη στο άρθρο 5, παράγραφος 2, της οδηγίας 90/314/ΕΟΚ έννοια «ζημίες» που προκύπτουν σε βάρος του καταναλωτή λόγω της μη εκτέλεσης ή της πλημμελούς εκτέλεσης της σύμβασης;
            
         
               6)
            
            
               Περιλαμβάνει η χρησιμοποιούμενη στο άρθρο 5, παράγραφος 2, της οδηγίας 90/314/ΕΟΚ έννοια «ζημίες» που προκύπτουν σε βάρος του καταναλωτή λόγω της μη εκτέλεσης ή της πλημμελούς εκτέλεσης της σύμβασης ακόμη και την ευθύνη για τη μη περιουσιακή ζημία που έχει υποστεί ο καταναλωτής;
            
         
               7)
            
            
               Πώς πρέπει να ερμηνεύεται το άρθρο 5, παράγραφος 2, τρίτο και τέταρτο εδάφιο, της οδηγίας 90/314/ΕΟΚ στην περίπτωση αξιώσεων για αποκατάσταση της μη περιουσιακής ζημίας που έχει προκληθεί λόγω σωματικής βλάβης, αξιώσεων που στηρίζονται στη μη εκπλήρωση ή στην πλημμελή εκπλήρωση των παροχών που προβλέπει η σύμβαση, π.χ. στην παράλειψη του διοργανωτή να παραδώσει στον καταναλωτή το πρωτότυπο πιστοποιητικό ασφάλισης, εφόσον δεν προβλέπεται κανείς περιορισμός της αποζημίωσης;
            
         
      (1)  Οδηγία 90/314/ΕΟΚ του Συμβουλίου, της 13ης Ιουνίου 1990, για τα οργανωμένα ταξίδια και τις οργανωμένες διακοπές και περιηγήσεις (ΕΕ L 158, σ. 59).